Naea Bennett

Naea Tommy Irving Bennett (s. 8. heinäkuuta 1977 Tahiti) on tahitilainen uransa jo päättänyt jalkapalloilija ja nykyinen beachfutispelaaja. Bennett oli jalkapallossa pelipaikaltaan hyökkääjä. Hän pelasi myös Tahitin jalkapallomaajoukkueessa. 

Bennettin isä Erroll Bennett oli urallaan myös jalkapalloilija, joka pelasi Tahitin maajoukkueessa. Bennettin serkku Marama Vahirua on pelannut myös Tahitin maajoukkueessa ja toinen serkku Pascal Vahirua Ranskan maajoukkueessa.

 Ura jalkapallossa 
 Seurajoukkueura 
Bennett edusti 19-vuotisella urallaan kahta seuraa, AS Vénusta vuodet 1995-2002 ja AS Piraeta. Vénuksen kanssa Bennett voitti viidesti Tahitin mestaruuden ja Piraen kanssa saman tittelin kolme kertaa. Piraen paidassa Bennett pelasi myös OFC Champions Leagueta. Bennett lopetti uransa vuonna 2014.http://www.transfermarkt.co.uk/naea-bennett/profil/spieler/184665#subnavi

 Maajoukkueura 
Bennett debytoi Tahitin jalkapallomaajoukkueessa vuonna 1996. Hän pelasi maajoukkueessa yhteensä 16 ottelua viimeistellen niissä hienot 12 maalia.http://www.national-football-teams.com/player/6476/Naea_Bennett.html Bennett pelasi viimeiset maaottelunsa vuonna 2010.

 Ura beachfutiksessa 
Bennett kuuluu nykyisin Tahitin beachfutismaajoukkueeseen. Hän on edustanut maajoukkuetta kolmissa MM-kilpailuissa, vuosina 2011, 2013 ja 2015.http://www.fifa.com/worldfootball/statisticsandrecords/players/player=184520/index.html  Vuoden 2015 MM-kilpailuista Bennett saavutti Tahitin kanssa hopeaa. Bennettin pelipaikka beachfutiksessa on hyökkääjä.http://www.beachsoccer.com/players/Naea%20Bennett 

 Saavutukset 
 Jalkapallo 
AS Vénus
 Tahitin jalkapalloliigan mestaruus 1997, 1998, 1999, 2000 ja 2002
 Tahitin cup 1998, 1999 ja 2001

AS Pirae
 Tahitin jalkapalloliigan mestaruus 2003, 2006, 2014

 Beachfutis 
 MM-kilpailut: hopeaa (2015)

 Lähteet 

Luokka:Tahitilaiset jalkapalloilijat
Luokka:Tahitilaiset beachfutispelaajat
Luokka:Vuonna 1977 syntyneet
Luokka:Elävät henkilöt